‘મારાથી મોટો કનુ અને કનુથી મોટો રતિલાલ. અમે ત્રણેય ભાઈઓ એકસાથે બજારમાં નીકળીએ ત્યારે બધા સામે તાકી રહે એવો વટ. રતિલાલ અને કનુએ શ્રોફનો ધંધો સંભાળી લીધો હતો અને મેં જમીનમાં ઝંપલાવ્યું. નાની બે બહેનોને સારાં ઠેકાણાં શોધીને પરણાવી અને એવા ધામધૂમથી લગ્ન કર્યાં કે આખું રાજકોટ મોમાં આંગળાં નાખી ગયું…. બેઉ જમાઈઓને દિલથી અપાય એટલું આપ્યું અને કહ્યું કે અમારી બહેનને કોઈ તકલીફ પડવી ના જોઈએ…. કંઈક આપીને રાજી થવાની ટેવ એટલે જમાઈઓને ન્યાલ કરી દીધા….’